

Врз основа на членот 36 став 1 точка 1 и точка 15 од од Законот за локалната самоуправа („Службен весник на Република Македонија“ бр. 5/2002 и „Службен весник на Република Северна  Македонија“ бр. 202/2024)  , а во врска со член 22 став (1),точка 5 од истиот Закон и членот 7 од Законот за културата („Службен весник на Република Македонија“ бр. 31/1998; 49/2003; 82/2005; 24/2007; 116/2010; 47/2011; 51/2011; 136/2012; 23/2013; 187/2013; 44/2014; 61/2015; 154/2015, 39/2016 и 11/2018), Советот на Општина Кочани на седница одржана на 22.12.2025 година, донесе


   ПРОГРАМА
[bookmark: _Hlk123737484]за култура на Општина Кочани за 2026 година

I.
I. ВОВЕД	
Со оваа програма Општина Кочани, како локална самоуправа, самостојно, во рамките на законот ги уредува и врши работите од јавен интерес од локално значење во областа на културата, утврдени со Законот за локалната самоуправа и Законот за културата.
Со членот 22 од Законот за локалната самоуправа утврдена е Листа на надлежности на општините. Согласно точката 5 од ставот 1 на овој член, oпштините се надлежни за вршење работи во областа на културата – институционалната и финансиската поддршка на културните установи и проекти; негувањето на фолклорот, обичаите, старите занаети и слични  културни вредности; организирањето културни манифестации; поттикнувањето разновидни специфични форми на творештво.
Согласно членот 7 од Законот за културата, локален интерес во културата, во смисла на овој закон е културата што е јавен интерес од локално значење за граѓаните во единиците на локалната самоуправа. Локалниот интерес во културата, неговиот обем и неговото остварување се утврдуваат со општите акти на единиците на локалната самоуправа. Локалниот интерес во културата се финансира согласно со Програмата за култура што ја донесува Советот на единицата на локалната самоуправа, согласно со закон. Локалниот интерес во културата се остварува согласно со овој закон, прописите за локалната самоуправа и за одделните дејности во културата.
Со Програмата за култура на Општина Кочани за 2026 година се опфатени активности насочени кон поддршка, организирање и реализирање на содржини и манифестации од областа на културата кои се од интерес на локалната заедница преку обезбедување институционална и финансиска поддршка на културни установи и проекти, заживување на урбаната култура и поголемо вклучување на младите во нејзиното креирање, негување на фолклорот и обичаите, организирање културни манифестации и поттикнување разновидни форми на творештво.
Програмата за култура на Општина Кочани за 2026 година ги определува стратешките приоритети на Општина Кочани преку поддршка во сите облици на остварувањето на културата на локално ниво, пред сѐ заради остварување на нејзините основни цели и тоа:



· Обезбедување активен однос на Општина Кочани кон задоволување на потребите и интересите на граѓаните од областа на културата и создавање на услови за заживување на урбаната култура;
· Сочувување, поддршка и афирмирање на културниот идентитет на Општина Кочани;
· Сочувување и афирмирање на материјалното и духовното културно наследство на Општина Кочани;
· Создавање услови за развој на културата, поддршка и промоција на здруженија, организации и поединци кои работат во полето на културата и
· Воведување нови форми на културно изразување, поттикнување на разновидноста во културата на локално ниво.


II. ЦЕЛИ

Преку остварување на целите на Општина Кочани утврдени во оваа Програма од областа на културата за 2026 година, Општина Кочани ќе обезбеди:
· Сочувување на континуитетот на одржување на традиционални културно – уметнички манифестации;
· Реализирање на манифестации, програми и проекти кои даваат посебно обележје на Општина Кочани;
· Создавање услови за гостување на еминентни уметници од Македонија и странство во Општина Кочани;
· Унапредување на меѓународната културната комуникација врз реципрочна основа со збратимените градови на Општина Кочани;
· Остварување продуктивна соработка со меѓународни асоцијации, организации и фондации кои го помагаат развојот на културата во локалните заедници;
· Мотивирање за активно учество на локалните културни установи во реализирање на Програмата.

III. АКТИВНОСТИ
Активностите на Општина Кочани во областа на културата во 2026 година ќе бидат насочени кон поттикнување, поддржување и помагање за остварување на стратешките цели на оваа Програма, и тоа преку:
1) [bookmark: _Ref466535696]Организирање манифестации и проекти од областа на културата во организација на Општина Кочани;
2) Поддршка на проекти на други институции, граѓански здруженија и поединци кои реализираат културни содржини од интерес на локалната заедница;
3) Изработка на мурали на територијата на Општина Кочани, организирање ликововна колонија;
4) Издавачка дејност и печатење на промотивни материјали кои се од интерес на Општината;
5) Поддршка на здруженија, организации и поединци кои нудат нови идеи и разновидност во областа на културата; поддршка на други  непланирани настани, проекти, манифестации, изведувачи;
6) Непланирани трошоци.

1)  ОРГАНИЗИРАЊЕ ТРАДИЦИОНАЛНИ КУЛТУРНИ МАНИФЕСТАЦИИ И ПРОЕКТИ ВО ОБЛАСТА НА КУЛТУРАТА ВО ОРГАНИЗАЦИЈА НА ОПШТИНА КОЧАНИ

1.1.  Денови на кочанскиот ориз
Оваа традиционална манифестација во 2026 година ќе го доживее своето 35. Издание и има за цел да го афирмира кочанскиот ориз преку главниот централен настан со традиционалното зажнејување на оризот, со презентација на традиционалната, рачна жетва на ориз на нивите во Кочанско, дополнет со презентација на традиционалната храна, разни културни и музички настани, посета на делегации од збратимените општини итн. Ќе бидат вклучени фолклорните здруженија, други граѓански организации, поединци итн., кои ќе помогнат во збогатување на целата програма за Денови на кочанскиот ориз 2026 година. 

За организирањето на оваа манифестација ќе се формира Организационен одбор со одлука на Градоначалникот кој ќе изготви посебна Програма за организирање на манифестацијата „Денови на кочанскиот ориз“ во 2026 година.
За реализацијата на оваа манифестацијата потребни се средства за: ноќевање, репрезентација, договорни услуги- хонорари, набавка на прехранбени продукти, набавка на сувенири, озвучување, снимање, изработка на пропаганден материјал (печатарски услуги) и др.

Планиран датум за реализација: крај на септември - почеток на октомври
Планирани средства од буџетот на Општината: 1.200.000 денари

1.2. Одбележување на 16 март- Денот на Трагедијата во Кочани
За првпат оваа година Општина Кочани предвидува средства со цел да го одбележи датумот кога се случи големата трагедија во Кочани во која  во дискотеката „Пулс“   животот го загубија 63 млади луѓе.За одбележување на овој датум се планира настан  во кој ќе бидат земени во предвид сите здравствени установи кои  помогнаа во лекување на повредените, ќе бидат повикани  на прием во Општината  и соодветно  удостоени. Целосната содржина за овој настан ќе биде дооформена со помош на  Организационен одбор во кој ќе бидат вклучени  чинители 

Планиран датум за реализација: крај на септември - почеток на октомври
Планирани средства од буџетот на Општината: 2.500.000 денари

1.3. Петровден
Празникот Петровден, Општина Кочани го одбележува како духовен празник на Кочани. Одбележувањето на овој празник на Општината ќе се реализира во соработка со Црковниот храм „Св. Ѓорѓи“ со одржување на литија во чест на апостолите Св. Петар и Павле, како и преку организирање на духовна академија, а по можност и музички настапи на познати изведувачи и програма со организирани културни настани.

Планиран датум за реализација: 7 – 13 јули 2026
Планирани средства од буџетот на Општината: 400.000 денари

1.4.Дочек на Нова година со организирана новогодишна програма 
Организацијата на Новогодишниот базар во Паркот на Револуцијата во Кочани со приготвена новогодишна програма, вклучително со Новогодишниот концерт на Основното музичко училиште „Ристо Јуруков“ – Кочани, настап на некој од  популарните музички имиња како и новогодишен базар. Сето тоа ќе биде поместено во посбена Програма за одбечежување на Новата 2027 година.

Планиран датум за реализација: декември 2026
Планирани средства од буџетот на Општината: 450.000 денари
1.5. Меѓународен ден на Ромите
Осми април е денот посветен на историјата и културата на Ромите, кој се одбележува низ целиот свет. Меѓународниот ден на Ромите и оваа година ќе се реализира преку организирање на културни активности со кои ќе се потенцира значењето на културните вредности и специфики на Ромската заедница, со што се поттикнува соживотот, толеранцијата и разбирањето во заедницата. Меѓународниот ден на Ромите ќе се одбележи со пригодни културно-спортски активности кои ќе имаат за цел да ги вклучат ромиските  здруженија  и учениците од ромска националност како и сите останати  деца  во одбечлежувањето на празникот.

Планиран датум за реализација: 8 Април 2026
Планирани средства од буџетот на Општината: 120.000 денари

1.6. Велигденски базар со велигденска културно-уметничка програма
Последните неколку години традиционално се организира Велигденскиот базар во Паркот на Револуцијата, така што и во претстојната 2026 година Општина Кочани ќе приреди пригодна културна програма со учество на ученици од кочанските училишта и други разновидни содржини, пред се  настан кој ќе ги анимира најмладите,                                                                                                                                                                                                                                                                                                                                                                                                                                        децата и младите, сѐ со цел да се почувствува празничната атмосвера во градот. 
Планирани датуми за реализација: Април 2026
Планирани средства од буџетот на Општината: 100.000 денари


1.7. Манифестации поврзани со образованието 
Организирање на настани поврзани со образованието како што се априлијада, свечен прием на децата во детската организација и слично. Истото ќе се реализира преку Програма за поддршка во образованието.

Планирани датуми за реализација:
Во тек на 2026 година

	Вкупно планирани средства за организирање на манифестации и проекти од областа на културата во организација на Општина Кочани:
	4.770.000 денари



2) ПОДДРШКА НА ПРОЕКТИ НА ДРУГИ ИНСТИТУЦИИ, ГРАЃАНСКИ ЗДРУЖЕНИЈА И ПОЕДИНЦИ КОИ ТРАДИЦИОНАЛНО РЕАЛИЗИРААТ КУЛТУРНИ СОДРЖИНИ ОД ИНТЕРЕС ЗА ЛОКАЛНАТА ЗАЕДНИЦА

Општина Кочани во 2026 година финансиски ќе ги поддржи следните културни настани, фестивали, граѓански здруженија и поединци: 

2.1. Драмски аматерски фестивал (ДАФ)
Како и во претходните години, ДАФ ќе продолжи да ја збогатува својата програма со различни настани и да го шири своето поле на делување. Општина Кочани секоја година финансиски го поддржува фестивалот во рамки на своите можности. Фестивалот е од големо и непроценливо значење не само за градот, туку и за целата држава.

Планиран датум за реализација: мај-јуни 2026
Планирани средства од буџетот на Општината: 300.000 денари


2.3. Влашка средба
Секоја година традиционално се организира средба на Власите од Македонија. Средбата се одржува на падините на Осоговските планини, а Општина Кочани ја поддржува со технички персонал, финансиска и материјална помош.
Планиран датум за реализација: јули 2026
Планирани средства од буџетот на Општината: 20.000 денари

2.4.  Афко 2026
Во текот на 2026 година ќе продолжи  да се одржува културната манифестација Вечер на македонскиот афоризам АФКО, и тоа во текот и тоа по четиринаесетти пат. На настанот присуствуваат афористичари од Кочани и Македонија. Организатор на настанот е Афористичкaта репрезентација на Македонија со седиште во Општина Кочани.Општина Кочани секоја година дава поддршка за организацијата на овој настан. 

Планиран датум за реализација: Март 2026
Планирани средства од буџетот на Општината: 20.000 денари


2.5.  Поддршка на фолклорните друштва и здруженија
Општина Кочани и во 2026 година финансиски ќе ги поддржи фолклорните друштва и здруженија од Кочани: ФА „Љупчо Сантов“, ФА „Руен“ и останати фолклорни здруженија, во рамките на  вкупните планирани средства и врз основа на активностите кои планираат да ги реализират здруженијата.

Планирани средства од буџетот на Општината: 200.000 денари

2.6.  Денови на медот и Денови на пчелата
Настани во организација на пчеларски здруженија од Кочани. На настанот „Денови на медот“ со свои производи од мед ќе се претстават пчелари од различни краеви од Македонија, додека „Деновите на пчелата“ ќе бидат во духот на одбележување на Светскиот ден на пчелата, 20 мај. Настаните ќе бидат збогатени со културни содржини. 
Планиран датум за реализација: 
Денови на медот: октомври 2026
Планирани средства од буџетот на Општината: 20.000 денари
Денови на пчелата: мај 2026
Планирани средства од буџетот на Општината: 20.000 денари


2.7.  Здружение на борците – Кочани
Општина Кочани финансиски ќе го поддржи Здружението на борците – Кочани во исполнување на нивната програма и реализација на активностите. 
Планирани средства од буџетот на Општината: 15.000 денари
2.8. Здружение на пензионери – Кочани
Општина Кочани финансиски ќе го поддржи Здружението на пензионери во Кочани во делот на исполнување на нивните културно-уметнички содржини, учество и настапи на нивната играорна група и сл. 
Планирани средства од буџетот на Општината: 15.000 денари
2.9. Детски  музички фестивал „Ѕвезда“
Од оваа 2026 година ќе отпочне да се организира регионален детски музички фестивал со цел да им се даде шанса на талентираните дечиња  да си го покажат својот талент. Зад организацијата  стои професорот  од ОМУ Ристо Јуруков  Љупчо Ѓеорѓиевски кој  е во фаза на оформување  на  здружение  кое ќе се јави како организатор на настанот.  Фестивалот се планира да се организра во неколку општини од Источно планскиот регион со вклученост на општините во истиот, а потоа на најдобрите изведувачи да им се даде можност да нстапат на  финале кое ќе се одржи во Општина Штип. 
				Планирани средства од буџетот на Општината: 100.000 денари

	2.8. Вкупно планирани средства за поддршка на проекти на други институции, граѓански здруженија и поединци кои реализираат културни содржини од интерес на локалната заедница во текот на 2026 година:
	710.000 денари



3) ПОДДРШКА НА ЛИКОВНАТА УМЕТНОСТ  преки – Изработка на мурали на територијата на Општина Кочани иили одржување на ликовна колонија
3.1. Во текот на 2026 година се предвидени изработки на мурали на територијата на Општина Кочани, кои имаат за цел да му дадат урбано обележје на градот.До колку се има моноест ќе се помогне продолжувањето на Ликовната колонија Св.Пантелејмон која се одржува  од 2012 година со одредени отстапувања од континуитетот.  
Планирани датуми за реализација: Во тек на 2026 година
Планирани средства од буџетот на Општината: 150.000 денари

	3.2. Вкупно планирани средства за мурали, ликовни уметности...
	150.000 денари



4) ИЗДАВАЧКА ДЕЈНОСТ ОД ИНТЕРЕС НА ОПШТИНАТА И ПЕЧАТЕЊЕ ПРОМОТИВНИ МАТЕРИЈАЛИ
4.1. Издавачка дејност
Во текот на 2026 година се планира поддршка на научно-истражувачки дела кои се значајни за Општината. Делото кое финансиски ќе биде поддржано од страна на Општината, ќе биде потребно да исполнува неколку општи критериуми:
1. Авторот да е жител на Општина Кочани;
2. Авторот да поднесе издржано CV за својата работа како автор;
3. Делото да биде од областа на научно-истражувачката дејност;
4. Делото да  е од интерес на општината (комисијата да оцени дека таков вид на монографија или друг научно-истражувачки труд и е потребен на Општината, областа не е истражена, да оцени дека е потребно да се остави трага или дека делото може да послужи како рекламен материјал за општински делегации и е од големо значење за општината како документ и сл);
5. Според оценката на комсијата делото да ги задоволува стандардите за квалитет на дело од научно-истражувачки карактер;
6. Да има една или две рецензии за делото.

Потребни документи:
1. Копија од лична карта на авторот (Изјава за користење на лични податоци);
2. CV на авторот (кратка биографија на авторот со осврт на компетенциите од областа за која пишува, достигнувања во полето на културата, пред сѐ во издавачката дејност);
3. Копија од ракописот/ делото за кое бара поддршка;
4. Рецензија/ии  (ако авторот првпат објавува дело од научно-истражувачка дејност треба да достави две рецензии дадени од стручно лице, ако веќе има објавувано такви дела- една рецензија).

· Општината може да откупи и значајни литературни дела кои се веќе издадени, а се од нејзин интерес. 
  
 Планирани средства: 150.000 денари

4.2. Печатење промотивни материјали
За потребите на Општина Кочани за афирмирање и презентација на локално, национално и меѓународно ниво, Општина Кочани обезбедува репрезентативен материјал за настаните кои ги организира, финансиски помага и поддржува: тефтери, кеси, папки, покани, летоци, флаери, благодарници, дипломи, сувенири, по потреба маици како и друг репрезентативен материјал.
Планирани средства: 200.000 денари


	4.3. Вкупно планирани средства за издавачка дејност и печатење на промотивни материјали од интерес на Општината:
	350.000 денари



5. ПОДДРШКА НА ЗДРУЖЕНИЈА, ОРГАНИЗАЦИИ И ПОЕДИНЦИ КОИ НУДАТ НОВИ ИДЕИ И РАЗНОВИДНОСТ ВО ОБЛАСТА НА КУЛТУРАТА; ПОДДРШКА НА ДРУГИ НЕПЛАНИРАНИ НАСТАНИ, ПРОЕКТИ, МАНИФЕСТАЦИИ, ИЗВЕДУВАЧИ 

5.1.  Општина Кочани во 2026 година ќе обезбеди техничка и/или финансиска поддршка на здруженија, организации и поединци кои нудат нови идеи и разновидност во областа на културата; проекти, манифестации и изведувачи кои се пријавија на јавниот повик за прибирање предлози за креирање на Програмата за култура за 2026 година, а општината цени дека се издражни и од значење за културниот развој на истата .

5.2. Општина Кочани ќе обезбеди финансиска поддршка за остварување на непланирани културни настани, организации и манифестации кои не се содржани во оваа Програма е смета дека нивното реализирање е важно за општината во  остварување на целите на Програмата за култура и  локалниот културен интерес на Општината.

5.3. Општина Кочани секоја година поддржува (финансиски и материјално) дел од  културните содржини кои се во организација на други институции, здруженија на граѓани  или поединци, а кои се значајни за културното живеење во Општината.
	5.4. Вкупно планирани средства за поддршка на здруженија, организации и поединци кои нудат нови идеи и разновидност во областа на културата; поддршка на други  непланирани настани, проекти, манифестации, изведувачи:
	  250.000 денари



6.НЕПЛАНИРАНИ ТРОШОЦИ 
6.1. Во непланирани трошоци припаѓаат сите непланирани или непредвидени трошоци кои ќе се појават во текот на годината, а кои  Општината на некој начин е обрврзана да ги покрие  или трошоци кои  дополнително ќе произлезат при реалзаицијата на активностите од  Програмата за култура за 2026 година. 
	6.2. Вкупно планирани средства за непланирани трошоци

	230.000 денари



Утврдување на критериуми за распределба на средства од Програмата за култура
Со оваа Програма за култура се утврдуваат следните критериуми за распределба на средства и тоа:
1. Општи критериуми:
За обезбедување на финансиска / техничка поддршка за организирање / реализирање на планиран настан, проект и др. од Програмата за култура на Општина Кочани барателот поднесува барање за одржување / организирање на културниот настан кој ги содржи следните податоци: 

· јасно определени цели, содржина, потребни финансиски средства, опис за потрошени средства (детален приказ за потрошени средства поткрепен со документација за претходната 2025 година).
Доставените предог – проекти за Програмата за култура 2026 беа разгледувани од страна на Одделението за јавни дејности во Општина Кочани. 
7.	Рекапитулар
7.1. Финансиски рекапитулар за реализација на Програмата за култура за 2026 година:
	РЕКАПИТУЛАР

	1. Организирање на манифестации и проекти од областа на културата во организација на Општина Кочани
	4.770.000,00
денари

	2. Поддршка на проекти на други институции, граѓански здруженија и поединци кои традиционално реализираат културни содржини од интерес на локалната заедница
	710.000,00
денари

	3. Вкупно планирани средства за ликовна уметност: мурали, ликововна колонија...
	150.000,00
денари

	4. Вкупно планирани средства за издавачка дејност и печатење на промотивни материјали од интерес на Општината
	350.000,00
денари

	5. Вкупно планирани средства за поддршка на здруженија, организации и поединци кои нудат нови идеи и разновидност во областа на културата; поддршка на други  непланирани настани, проекти, манифестации, изведувачи
	250.000,00
денари

	6. Непланирани трошоци 
	230.00,00
денари

	Вкупно планирани средства за реализација на Програмата за култура за 2026 година: 
	6.460.000,00



5.2. Средствата за реализирање на активностите од областа на културата на Општина Кочани за 2026 година ќе се финансираат од Буџетот на Општина Кочани, од Буџетот на Република Северна Македонија, од спонзорства и донации.
При доделувањето на средствата ќе се земе предвид интерната процедура за постапување на Одделението за јавни дејности како, критериумите за одобрување на финансиска помош и поддршка на субјекти од областа на културата утврдени во неа.

5.3. Оваа Програма може да се изменува или дополнува во зависност од потребите на Општина Кочани.

5.4. Финансиската реализација на Програмата за култура на Општина Кочани за 2026 година е зависна од приходите во Буџетот на Општина Кочани за 2026 година.

5.5.Градоначалникот на Општина Кочани го обезбедува извршувањето на
Програмата за култура на Општина Кочани за 2026 година.

5.6. Исплата на средствата за реализација на активностите предвидени во оваа
Програма се врши со одлука на градоначалникот или од него овластено лице за
потпишување, а разгледувањето на истите го врши општинската администрацијата, односно Одделението за јавни дејности. 
II.
          Оваа Програма влегува во сила осмиот ден од денот на објавувањето во „Службен гласник“ на Општина Кочани“.

Бр.09-1811/1                                                     Претседател
22.12.2025 година                           на Советот на Општина Кочани,
К о ч а н и                                                        Александар Андов

